Marea Britanie interzice carnea și lactatele din Ungaria și Slovacia. Care e motivul
Regatul Unit a decis să interzică importurile de carne și produse lactate din Ungaria și Slovacia după confirmarea unui caz de febră aftoasă (Foot-and-Mouth Disease) la granița dintre cele două țări, vineri, la mai puțin de două luni de la descoperirea unui focar similar în Germania. Interdicția se aplică „bovinelor, porcilor, oilor, caprelor și animalelor sălbatice, precum cerbii, precum și produselor netratate, inclusiv carne proaspătă și lactate”, au anunțat autoritățile britanice, vineri seară.